Ján Vávra (vysokoškolský pedagóg)

Ján Vávra (* 10. marec 1900, Jasenová – † 11. december 1969, Bratislava) bol elektrotechnický inžinier a univerzitný profesor.

Rodina 
 otec Ján Vávra
 matka Kornélia rod. Brucková

Životopis 
Študoval na evanjelickom nižšom gymnáziu v Banskej Bystrici, kde sa stal členom tajného slovenského spolku „Mor ho“. Po jeho prezradení bol roku 1913 vylúčený zo školy. Štúdium dokončil v Nyíregyháze, kde roku 1918 maturoval, elektrotechnické inžiniertsvo ukončil na ČVUT v Prahe; Ing. Zaslúžil sa o rozvoj elektrárenstva a elektrtechnického priemyslu na Slovensku. Zakladateľ a  organizátor odboru elektrotechnického inžinierstva na SVŠT v Bratislave, kde vybudoval a bol v rokoch 1951 - 1960 prvým vedúcim Katedry  elektroenergetiky. Autor vysokoškolských učebných textov, odborných príručiek, článkov o jadrovej energetike a o slov.  elektrotechnickej terminológii v 19. stor. Nositeľ viacerých vyznamenaní.

Dielo 
 Dnešný stav elektrizácie Slovenska a jej vývin, Bratislava roku 1944
 Projektovanie a stavba elektrární, Bratislava roku 1952
 Stavba elektrických sietí, Bratislava roku 1952
 Úvod do energetiky, Bratislava roku 1953
 Jadrové elektrárne, Bratislava roku 1965

Literatúra 
 VÁVRA, Ján. In: 
 REMKO, Milan. Genius loci Choč Príbehy zo života. [Bratislava]: Remedika, 2021. ISBN 978-80-972954-4-8
 REMKO, Milan. Oravské zápisky. [Bratislava]: Remedika, 2020, ISBN 9788097295424.

Externé odkazy 
 

Osobnosti z Jasenovej
Slovenskí elektrotechnici
Absolventi Českého vysokého učení technického
Vyučujúci na Slovenskej technickej univerzite v Bratislave
Slovenskí univerzitní profesori